pythainlp/thai-wiki-dataset-v4 huggingface dataset:
ฟาโรห์เมนทูโฮเตปที่ 2

ฟาโรห์เมนทูโฮเทปที่ 2 (2061 - 2010 ปีก่อนคริสตกาล) เป็นฟาโรห์แห่งราชวงศ์ที่ 11 ที่ครองราชย์เป็นเวลา 51 ปี รอบปีที่ 39 ของพระองค์บนบัลลังก์เขารวมตัวกันในอียิปต์จึงสิ้นสุดระยะเวลาช่วงแรก ดังนั้นพระองค์จึงถือเป็นฟาโรห์พระองค์แรกของราชอาณาจักรกลาง
การครองราชย์.
ฟาโรห์เมนทูโฮเทปที่ 2 ถือเป็นผู้ปกครองคนแรกของอาณาจักรแห่งอียิปต์ ในบันทึกแห่งตูรินกล่าวว่าพระองค์ครองราชย์ถึง 51 ปี นักมนุษยวิทยาหลายคนได้พิจารณาภาพหินสองสีมานานแล้วแสดงให้เห็นว่า ฟาโรห์เมนทูโฮเทปที่ 2 มีขนาดเล็กกว่าที่ระบุว่าเป็นกษัตริย์ "อินเทฟ" เป็นหลักฐานที่สรุปได้ว่าผู้บุกเบิกฟาโรห์อินโยเทปที่ 3 เป็นพ่อของตัวเอง นี่เป็นอย่างไรไม่ได้อย่างแน่นอนเพราะภาพนูนต่ำนูนต่ำนูนสูงเหล่านี้อาจมีวัตถุประสงค์ในการโฆษณาชวนเชื่ออื่น ๆ และมีปัญหาอื่น ๆ ที่มาจากแหล่งกำเนิดที่แท้จริงของเมนทูโฮเทป การเปลี่ยนชื่อของเขาสามครั้งและความพยายามที่จะอ้างสิทธิ์จากพระเจ้าต่างๆ
สุสาน.
ดังที่ได้กล่าวมาข้างต้นลานด้านหลังของพระวิหารจะมีร่องรอยอยู่ตรงกลาง ซึ่งเป็นทางเดินตรงยาว 150 เมตร นำลงสู่ห้องใต้ดินขนาดใหญ่ 45 เมตร ใต้ศาลซึ่งเป็นหลุมฝังศพของกษัตริย์อย่างไม่ต้องสงสัย ห้องนี้เรียงรายไปด้วยหินแกรนิตสีแดงและมีหลังคาแหลม มีโบสถ์ขนาดใหญ่ในรูปของอียิปต์ - ต่อ - วิหารศักดิ์สิทธิ์ โบสถ์นี้ถูกปิดครั้งโดยประตูคู่ตอนนี้ขาดหายไป มีโลงศพไม้และภาชนะบรรจุน้ำมันซึ่งทิ้งร่องรอยไว้ในดิน ส่วนใหญ่ของสินค้าที่ฝังศพที่ต้องมีการฝากไว้ที่นั่นได้หายไปเป็นเวลานานอันเป็นผลมาจากการปล้นหลุมฝังศพ รายการที่เหลืออีกสองสามรายการ ได้แก่ คทาลูกศรหลายชุดรวมทั้งเรือยุ้งฉางและเบเกอรี่
ฟาโรห์เมนทูโฮเตปที่ 4

เนบทาวีเร เมนทูโฮเทปที่ 4 เป็นฟาโรห์แห่งอียิปต์โบราณพระองค์สุดท้ายจากราชวงศ์ที่สิบเอ็ด และดูเหมือนว่าพระองค์จะครองราชย์เป็นระยะเวลา 7 ปี ซึ่งพอดีที่ระบุในบันทึกพระนามกษัตริย์แห่งตูรินแต่กลับไม่ได้บันทึกเกี่ยวกับพระองค์
จารึกหิน.
ฟาโรห์เมนทูโฮเทปที่ 4 เป็นที่ทราบมาจากจารึกเพียงไม่กี่ชิ้นในวาดิ ฮัมมามัต ที่ได้บันทึกการออกเดินทางไปยังชายฝั่งทะเลแดงและเหมืองหินสำหรับอนุสาวรีย์ของราชวงศ์ หนึ่งในจารึกเหล่านี้ยืนยันว่าพระราชมารดาของพระองค์มีพระนามว่า ไอมิ และดูเหมือนว่าพระองค์จะเป็นพระราชโอรสของผู้ปกครองพระองค์ก่อนหน้า
นอกจากนี้ พระองค์ยังปรากฏในจารึกที่วาดิ เอล-ฮูดิ และยังพบจารึกอื่นอีกที่เกี่ยวข้องกับพระองค์ในอายน์ ซุคนา ซึ่งสถานที่เหล่านี้เป็นเมืองท่าเทียบเรือตามปกติสำหรับการเดินทางไปยังไซนาย
ถึงแม้ว่าพระองค์จะค่อนข้างมีความคลุมเครือ เนื่องจากพระนามของพระองค์ไม่ได้ปรากฏบนบันทึกพระนามกษัตริย์แห่งอไบดอส แต่จารึกเหล่านั้นได้แสดงให้เห็นถึง การจัดระเบียบและองค์ประกอบของการออกเดินทางขนาดใหญ่ในรัชสมัยของพระองค์ หัวหน้าคณะเดินทางไปยังวาดิ ฮัมมามัตมีนามว่า "อเมเนมเฮต" ผู้รั้งตำแหน่งเป็นราชมนตรี ซึ่งได้ออกเดินทางในช่วงปีที่สองแห่งการครองราชย์ของฟาโรห์เมนทูโฮเทปที่ 4 และสันนิษฐานได้ว่าน่าจะบุคคลเดียวกับฟาโรห์อเมเนมเฮตที่ 1 ซึ่งเป็นฟาโรห์พระองค์แรกแห่งราชวงศ์ที่สิบสองแห่งอียิปต์และเป็นผู้ขึ้นปกครองต่อจากพระองค์ในทันที
เศษของชามที่ทำจากหินชนวนที่พบในลิชต์เหนือปรากฏพระนามอย่างเป็นทางการของฟาโรห์เมนทูโฮเทปที่ 4 ซึ่งถูกจารึกไว้ด้านนอก และด้านในมีพระนามของฟาโรห์อเมเนมเฮตที่ 1 ผู้ที่ขึ้นมาปกครองต่อจากพระองค์ แต่เนื่องจากจารึกทั้งสองมีรอยบากในรูปแบบการเขียนที่แตกต่างกัน ตามที่โดโรเธีย อาร์โนลด์ได้แสดงความเห็นว่า นี่บ่งชี้ว่าฟาโรห์อเมเนมเฮตได้เพิ่มพระนามของพระองค์ลงในชามดังกล่าวที่เดิมมีเพียงพระนามของฟาโรห์เมนทูโฮเทปที่ 4 อย่างไรก็ตาม ปีเตอร์ จาโนซิได้เสนอความเห็นว่า จารึกพระนามด้านนอกชามนั้นไม่กล่าวถึงฟาโรห์เมนทูโฮเทปที่ 4 แต่กลับไปกล่าวถึงฟาโรห์เมนทูโฮเทปที่ 2 เสียมากกว่า
การสิ้นสุดของราชวงศ์.
นักไอยคุปต์วิทยาบางคนได้สันนิษฐานว่า ฟาโรห์อเมเนมเฮตอาจจะยึดพระราชบัลลังก์หรือยึดพระราชอำนาจหลังจากฟาโรห์เมนทูโฮเทปที่ 4 เสด็จสวรรคตโดยไม่มีองค์รัชทายาท ในปัจจุบันยังไม่มีหลักฐานทางโบราณคดีหรือบันทึกที่ยืนยันได้ว่า ฟาโรห์เมนทูโฮเทปที่ 4 ถูกปลดออกจากราชบัลลังก์โดยราชมนตรีอเมเนมเฮตหรือทรงแต่งตั้งให้ราชมนตรีอเมเนมเฮตให้เป็นผู้สืบทอดพระราชบัลลังก์ และไม่พบมัมมี่และที่ฝังพระศพของพระองค์
รอเบิร์ต ไคลฟ์

พลตรี รอเบิร์ต ไคลฟ์ บารอนที่ 1 แห่งไคลฟ์ (29 กันยายน ค.ศ. 1725 – 22 พฤศจิกายน ค.ศ. 1774) หรือเป็นที่รู้จักในนาม ไคลฟ์แห่งอินเดีย (Clive of India) เป็นหนึ่งในนักการทหารที่ยิ่งใหญ่ที่สุดของอังกฤษ เขาเป็นผู้บัญชาการสูงสุดของบริติชอินเดีย เขาสามารถมีชัยในยุทธการที่ปลาศีในปี ค.ศ. 1757 ทำให้แคว้นเบงกอลซึ่งเป็นแคว้นที่ร่ำรวยที่สุดของอินเดียในขณะนั้นตกเป็นดินแดนในบังคับของบริษัทอินเดียตะวันออกโดยสมบูรณ์ สร้างความมั่งคั่งให้กับราชสำนักและรัฐบาลอังกฤษอย่างมาก หลังปกครองเบงกอลแล้ว เขาใช้เบงกอลเป็นฐานอำนาจของอังกฤษในการขยายอิทธิพลเพื่อยึดครองแคว้นและอาณาจักรต่างๆในอนุทวีปอินเดีย นอกจากนี้เขายังเป็นสมาชิกรัฐสภาสังกัดพรรคทอรี
บิดาของไคลฟ์ได้แนะนำให้เขาเข้ารับราชการในตำแหน่งผู้แทนค้าต่างประจำบริษัทอินเดียตะวันออก ไคลฟ์จึงออกเดินทางไปยังอินเดียในปี ค.ศ. 1743 และไปแวะพักอยู่ที่บราซิลเป็นเวลาเก้าเดือน ทำให้เขาพอรู้ภาษาโปรตุเกส ในขณะนั้น บริษัทอินเดียตะวันออกมีเพียงนิคมขนาดเล็กๆชื่อว่าป้อมเซนต์จอร์จ (เมืองเจนไนในปัจจุบัน) ตั้งอยู่ริมชายฝั่งตะวันออกในอินเดียใต้ เขาเดินทางถึงป้อมเซนต์จอร์จในเดือนมิถุนายน ค.ศ. 1744 และเริ่มรับราชการที่นั่น อาทิ เป็นเสมียนร้านค้า, ผู้นับสต็อคสินค้าของบริษัทฯ ต่อมาในเดือนกันยายน ค.ศ. 1746 ป้อมเซนต์จอร์จถูกโจมตีโดยกองทหารฝรั่งเศส (เนื่องจากอังกฤษ-ฝรั่งเศสขัดแย้งกันอยู่ในสงครามสืบราชบัลลังก์ออสเตรีย) หลังถูกปิดล้อมได้หลายวันป้อมเซนต์จอร์จก็ถูกฝรั่งเศสเข้ายึดครอง
ไคลฟ์และพลเรือนอังกฤษบางส่วนไม่ยอมจำนนต่อฝรั่งเศส เขาและพวกเดินทางไปยังป้อมเซนต์เดวิด (หนึ่งในป้อมของอังกฤษ) ซึ่งตั้งอยู่ทางใต้ราว 80 กิโลเมตร และขอเข้าสมัครเป็นทหาร ซึ่งถือเป็นตำแหน่งราชการที่ต่ำกว่าผู้แทนค้าต่าง ไคลฟ์ได้รับการบรรจุเป็นนายธงในปี ค.ศ. 1747 ต่อมา ความกล้าหาญของไคลฟ์เป็นที่เข้าตาของพันตรีลอว์เรนต์ ซึ่งเดินทางมาเป็นผบ.ป้อมเซนต์เดวิด ตั้งแต่นั้น ไคลฟ์ได้เจริญก้าวหน้าในราชการทหารเรื่อยมา
คอหอยอักเสบ

คอหอยอักเสบ (Pharyngitis) เป็นการอักเสบบริเวณด้านหลังของช่องคอ จัดเป็นการติดเชื้อทางเดินหายใจชนิดหนึ่ง มักทำให้เกิดอาการเจ็บคอและเป็นไข้ และอาจมีอาการอื่นร่วมด้วยได้แก่ คัดจมูก, ไอ, ปวดหัว, ออกเสียงลำบาก ผู้ป่วยจะมีอาการเหล่านี้อยู่ 3-5 วัน โดยอาจมีการอักเสบอื่น ๆ ร่วมด้วย อาทิ โพรงอากาศอักเสบ และ/หรือ หูชั้นกลางอักเสบ
ไวรัสคือสาเหตุหลักที่ทำให้เกิดอาการคอหอยอักเสบ เด็ก 25% และผู้ใหญ่ 10% ที่เกิดอาการนี้มาสาเหตุมาจากเชื้อสเตร็ปโตค็อกคัส ส่วนสาเหตุอื่น ๆ ได้แก่แบคทีเรียจำพวก หนองใน หรือ เห็ดรา หรือสารระคายเคืองจำพวก สารในบุหรี่ เกสรดอกไม้ เป็นต้น
ยูไนเต็ดเอ็กซ์เพรส เที่ยวบินที่ 3411

เมื่อวันที่ 9 เมษายน ค.ศ. 2017 เจ้าหน้าที่ตำรวจของท่าอากาศยานนานาชาติโอแฮร์ใช้กำลังขับไล่ เดวิด เต๋า ซึ่งเป็นผู้โดยสาร ให้ออกจากเครื่องของยูไนเต็ดเอ็กซ์เพรส เที่ยวบินที่ 3411 หลังจากที่เขาปฏิเสธการออกจากเครื่องตามความประสงค์ของผู้จัดการ เขาส่งเสียงร้องในขณะที่เจ้าหน้าที่ลากเขาออกจากที่นั่ง และใบหน้าของเขากระแทกกับพนักพิงที่นั่งระหว่างการขัดขืน เจ้าหน้าที่จับแขนของเต๋าแล้วลากตัวไปตามทางเดินในเครื่องบิน ก่อนที่จะเผชิญหน้ากัน ผู้จัดการได้ยื่นข้อเสนอชดเชยให้สำหรับผู้โดยสารที่อาสาสละที่นั่ง ให้กับพนักงานสายการบินสี่คน ที่ต้องไปยังจุดหมายปลายทางคือท่าอากาศยานนานาชาติลุยส์วิลล์ แต่ไม่มีใครตอบรับ ผู้โดยสารสี่คนจึงถูกเลือกโดยไม่สมัครใจ ผู้โดยสารสามคนแรกยอมปฏิบัติตาม และเต๋า คือผู้ที่ถูกเลือกเป็นคนที่สี่
วิดีโออุบัติการณ์ดังกล่าวถูกบันทึกโดยผู้โดยสาร จนกลายเป็นไวรอลบนสื่อสังคมอย่างแพร่หลาย ส่งผลให้เกิดความไม่พอใจต่อยูไนเต็ดแอร์ไลน์อย่างรุนแรง (ยูไนเต็ดเอ็กซ์เพรสเป็นสายการบินในเครือยูไนเต็ดแอร์ไลน์ ซึ่งใช้ชื่อยี่ห้อและโลโก้ร่วมกัน) ผู้คนในสื่อสังคมจำนวนมากโดยเฉพาะในสหรัฐฯ จีน และเวียดนาม ได้เรียกร้องให้บอยคอตยูไนเต็ดแอร์ไลน์ และบางส่วนมองว่าการกระทำดังกล่าวต่อเดวิด เต๋า ซึ่งมีเชื้อสายจีนและเวียดนามนั้นอาจจะเป็นการเหยียดเชื้อชาติด้วย นักการเมืองในสหรัฐฯ ได้เรียกร้องให้มีการตรวจสอบอย่างเป็นทางการ รวมไปถึงประธานาธิบดีสหรัฐ ดอนัลด์ ทรัมป์ ได้วิพากษ์วิจารณ์ถึงยูไนเต็ดแอร์ไลน์ ว่ามีการบริการลูกค้าได้ "แย่มาก"
ปราสาทซันตันเจโล

ปราสาทซันตันเจโล ("ปราสาทนักบุญทูตสวรรค์") เป็นอาคารทรงกระบอกในกรุงโรม ประเทศอิตาลี ตั้งอยู่ทางทิศตะวันออกของนครรัฐวาติกันราว 700 เมตร ก่อสร้างขึ้นในสมัยจักรพรรดิฮาดริอานุสแห่งโรมัน ราว ค.ศ. 134 ถึง 139 เพื่อใช้เป็นสุสานของพระองค์และพระราชวงศ์ ต่อมาอาคารนี้ได้ถูกใช้งานเป็นปราสาทและป้อมปราการ อาคารนี้เคยเป็นสิ่งก่อสร้างที่สูงที่สุดในกรุงโรมอยู่ช่วงหนึ่ง ปัจจุบันใช้เป็นพิพิธภัณฑ์ชื่อว่า "พิพิธภัณฑสถานแห่งชาติปราสาทซันตันเจโล" (Museo Nazionale di Castel Sant'Angelo)
อาคารแห่งนี้เดิมถูกเรียกว่า สุสานฮาดริอานุส อย่างไรก็ตาม เมื่อมีการนำอาคารนี้ไปใช้งานเป็นป้อมปราการทางทหารในค.ศ. 401 เครื่องสุสานต่างๆก็ได้สูญหายไป ตั้งแต่นั้นมาก็มีการต่อเติมปรับปรุงอยู่หลายครั้ง จนกระทั่งเมื่อกรุงโรมเกิดโรคระบาดครั้งใหญ่ในค.ศ. 590 มีตำนานว่าอัครทูตสวรรค์มีคาเอลได้ปรากฎองค์เหนือปราสาทแห่งนี้ และชักดาบขึ้นเพื่อยุติโรคระบาด กลายเป็นที่มาของชื่อปราสาทตั้งแต่นั้นเป็นต้นมา
ปลาตกเบ็ดหลังค่อม

ปลาตกเบ็ดหลังค่อม  เป็นสายพันธุ์ของปลาในตระกูล Melanocetidae ซึ่งเป็นปลาทะเลสีดำ เป็นที่รู้กันทั่วไปว่า ตกเบ็ดหลังค่อมหลังค่อม เป็นปลาน้ำลึกที่อาศัยอยู่ที่ระดับความลึกถึง 4,500 เมตร แต่ส่วนใหญ่ยังคงอยู่บริเวณน้ำลึก 1,500 เมตร มีถิ่นกำเนิดในมหาสมุทรของโลกซึ่งสามารถพบได้ในเขตร้อนชื้นและในหลายพื้นที่ที่มีอุณหภูมิปานกลางเป็นที่รู้จักจากทะเลรอสในบนทวีปแอนตาร์กติกา มันถูกค้นพบและได้รับการตั้งชื่อตาม เจมส์ เยต จอห์นสัน
ชีววิทยา.
เพศเมียจะมีขนาดใหญ่กว่าเพศผู้ โดยตัวเมียอาจมีขนาดใหญ่ถึง 18 เซนติเมตร แต่ตัวผู้มีขนาดไม่ถึง 3 เซนติเมตร พวกมันมีหัวขนาดใหญ่และตาขนาดเล็กเหมือนปลาตกเบ็ดชนิดอื่น ๆ แต่ปลาตกเบ็ดหลังค่อมนั้นต่างจากชนิดอื่นตรงที่ตัวผู้นั้นจะไม่แนบติดและรวมเป็นหนึ่งกับตัวเมีย มันจะแค่แนบปล่อยอสุจิเพื่อผสมพันธุ์จากนั้นก็จะแยกกันไป
ปลาตกเบ็ดหลังค่อมนั้นสามารถกินเหยื่อขนาดใหญ่ได้เพราะมีกระเพาะที่มีขนาดใหญ่ยืดหดได้
เดอะว้าวลาว

เดอะว้าวลาว  รายการเรียลลิตี้เพื่อค้นหาสุดยอดนางแบบของประเทศลาว ผลิตรายการโดยบริษัท ว้าว แมกกาซีน โซไซตี้ จำกัด ออกอากาศทุกวันเสาร์เวลา 19.30 น. - 20.30 น. ทางช่องลาวสตาร์ 
ผู้ดำเนินรายการ.
ซีซั่น 1.
รายชื่อผู้ดำเนินรายการ
ผลการแข่งขัน.
สัญลักษณ์สี
 "ออกอากาศ 10 กันยายน 2559"
ข้อมูลการแข่งขัน.
ซีซั่น 1.
ตอนที่ 1 Casting.
ในสัปดาห์ที่ 1 ผู้เข้าแข่งขัน 12 คนสุดท้ายในมาเดินแบบให้ทั้ง 3 แองเจิ้ลดู และให้ทั้ง 3 แองเจิ้ลเลือกผู้เข้าแข่งขันเข้าทีม โดยเข้าได้ทีมละ 4 คน ซึ่งผลเป็นดังนี้
และในช่วงท้ายรายการ พิธีกรได้ให้แต่ละทีมส่งตัวแทนมาจับซองคำสั่งพิเศษจากเคลียร์ โดยทีมเบลส่งลินดา ทีมเลดี้ส่งศร ทีมนุถาส่งปุ๊กกี้ โดยลินดาและศร จับได้คำสั่งทีมเปลี่ยนทีมหรือไม่เปลี่ยนก็ได้ ทั้งสองจึงไม่เปลี่ยน แต่ปุ๊กกี้จับได้คำสั่งที่ต้องเปลี่ยนทีม ปุ๊กกี้จึงเปลี่ยนทีมกับหมี่ลูกทีมของแองเจิ้ลเบล จึงทำให้สมาชิกของทีมยกเว้นทีมเลดี้เปลี่ยนเป็นดังนี้
 "ออกอากาศ 17 กันยายน 2559"
 "ออกอากาศ 24 กันยายน 2559"
 "ออกอากาศ 1 ตุลาคม 2559"
 "ออกอากาศ 8 ตุลาคม 2559"
 "ออกอากาศ 15 ตุลาคม 2559"
 "ออกอากาศ 22 ตุลาคม 2559"
 "ออกอากาศ 29 ตุลาคม 2559"
 "ออกอากาศ 12 พฤศจิกายน 2559"
 "ออกอากาศ 19 พฤศจิกายน 2559"
 "ออกอากาศ 26 พฤศจิกายน 2559"
 "ออกอากาศ 3 พฤศจิกายน 2559"
เดอะว้าวลาวซีซั่น1.
  ทีมเลดี้
  ทีมเบล  
  ทีมนุถา  
สัญลักษณ์สี
แอ็นสท์ บาร์คมัน

แอ็นสท์ บาร์คมัน (ภายหลังเปลี่ยนชื่อเป็นแอ็นสท์ ชมุค-บาร์คมัน; 25 สิงหาคม ค.ศ. 1919 – 27 มิถุนายน ค.ศ. 2009) เป็นผู้บัญชาการพลขับรถถังชาวเยอรมันในหน่วยวัฟเฟิน-เอ็สเอ็สแห่งนาซีเยอรมนีในช่วงระหว่างสงครามโลกครั้งที่สอง เขาได้เป็นที่รู้จักกันจากการอาสาปฏิบัติหน้าที่อย่าง "การไล่ต้อนของบาร์คมัน" ซึ่งในระหว่างนั้นเขาได้เอ่ยอ้างว่าได้หยุดยั้งการรุกของกองทัพสหรัฐหลักในนอร์ม็องดี เมื่อวันที่ 27 กรกฎาคม ค.ศ. 1944 ซึ่งทำให้เขาได้รับรางวัลเป็นเหรียญกล้าหาญกางเขนเหล็กกางเขนอัศวิน (Knight's Cross of the Iron Cross)
เรื่องเล่าขานของเขาได้รับการคัดค้านจากสตีเวน ซาโลกา (Steven Zaloga) นักประวัติศาสตร์ทางทหาร ในงานเขียน "Armored Champion: The Top Tanks of World War II" ของเขา เขาได้วิเคราะห์จากบันทึกการสงครามของฝ่ายสัมพันธมิตรและไม่สามารถระบุความสูญเสียที่นายบาร์คมันได้เอ่ยอ้าง เขาได้กล่าวถึงตำนานการไล่ต้อนของบาร์คมันว่า เป็นส่วนหนึ่งของ "ความพยายามโฆษณาชวนเชื่อของวัฟเฟิน-เอ็สเอ็ส"
ริชชาร์ท กลึคส์

ริชชาร์ท กลึคส์  เป็นเจ้าหน้าที่ระดับสูงในหน่วยเอ็สเอ็ส ("ชุทซ์ชทัฟเฟิล") ระหว่างเดือนพฤศจิกายน ค.ศ. 1939 จนถึงการสิ้นสุดของสงครามโลกครั้งที่สอง,เขาได้เป็นผู้ตรวจการณ์ค่ายกักกัน (Concentration Camps Inspector-CCI),ซึ่งต่อมาได้กลายเป็น Amt D: Konzentrationslagerwesen ภายใต้การนำของหน่วย WVHA (สำนักงานหลักเศรษฐกิจและการบริหารแห่งเอ็สเอ็ส) ด้วยฐานะผู้ใต้บังคับบัญชาโดยตรงของไฮน์ริช ฮิมเลอร์ เขาเป็นผู้รับผิดชอบในการบังคับใช้แรงงานของนักโทษและยังเป็นผู้บังคับบัญชาสำหรับการปฏิบัติทางการแพทย์ในค่ายต่างๆ,ตั้งแต่การทดลองมนุษย์ไปจนถึงการใช้ "มาตราการสุดท้าย" (Final Solution) โดยเฉพาะอย่างยิ่งในการสังหารหมู่นักโทษค่ายด้วยก๊าซไซคลอน บี หลังจากเยอรมนียอมจำนน กัลส์ได้ตัดสินใจฆ่าตัวตายด้วยการกินแคปซูลบรรจุยาพิษโพแทสเซียมไซยาไนด์
สถานีหัวหมาก

สถานีหัวหมาก  อยู่ในพื้นที่ แขวงพัฒนาการ เขตสวนหลวง กรุงเทพมหานคร เป็นที่ตั้งของสถานีรถไฟ 3 รูปแบบ และ 1 โครงการ ได้แก่
สถานีรถไฟฟ้าแอร์พอร์ต เรล ลิงก์ สถานีหัวหมาก.
สถานีหัวหมาก (รหัส: A4) เป็นสถานีรถไฟฟ้าแอร์พอร์ต เรล ลิงก์แบบยกระดับในเส้นทางสายซิตี้ มีปลายทางที่สถานีพญาไทถึงสถานีสุวรรณภูมิ
ที่ตั้ง.
อยู่บนแนวเส้นทางรถไฟทางไกลสายตะวันออก ด้านทิศตะวันออกเฉียงใต้ของทางแยกต่างระดับศรีนครินทร์ (จุดบรรจบถนนศรีนครินทร์ ถนนพระราม 9 และถนนมอเตอร์เวย์) ห่างจากทางแยกพัฒนาการ (จุดบรรจบถนนศรีนครินทร์และถนนพัฒนาการ) มาทางทิศเหนือประมาณ 400 เมตร ในพื้นที่แขวงพัฒนาการ เขตสวนหลวง กรุงเทพมหานคร โดยสถานีรถไฟฟ้าแห่งนี้จะคร่อมคลองหัวหมาก ฝั่งตะวันออกของถนนศรีนครินทร์ ขณะที่สถานีรถไฟหัวหมากจะอยู่ฝั่งตะวันตกของถนน
สำหรับสถานีหัวหมากและสถานีรามคำแหงมีระยะห่างกันประมาณ 4 กิโลเมตร ส่วนสถานีหัวหมากถึงสถานีบ้านทับช้างมีระยะห่างกันประมาณ 5.7 กิโลเมตร
สถานีรถไฟฟ้ามหานคร สายนัคราพิพัฒน์ สถานีหัวหมาก.
สถานีหัวหมาก (รหัส: YL11) เป็นสถานีรถไฟฟ้ามหานครแบบยกระดับในเส้นทางสายนัคราพิพัฒน์ ยกระดับเหนือถนนศรีนครินทร์ใกล้กับทางแยกพัฒนาการ ในพื้นที่เขตสวนหลวง กรุงเทพมหานคร
ที่ตั้ง.
สถานีหัวหมากตั้งอยู่เหนือถนนศรีนครินทร์ ระหว่างปากซอยศรีนครินทร์ 16 กับปากซอยศรีนครินทร์ 19 (จินดาอนันต์) ในพื้นที่แขวงพัฒนาการ เขตสวนหลวง กรุงเทพมหานคร เดิมใช้ชื่อว่า "สถานีพัฒนาการ" ตามชื่อทางแยกที่อยู่ใกล้เคียง แต่ต่อมากรมการขนส่งทางรางได้มีการประชุมและมีมติเปลี่ยนชื่อเป็น "สถานีหัวหมาก" ตามชื่อสถานีของการรถไฟแห่งประเทศไทยที่ตั้งอยู่ใกล้เคียง
รายละเอียด.
ทางเข้า–ออก.
ประกอบด้วยทางขึ้น–ลงปกติ ได้แก่
เวลาให้บริการ.
 
สถานีรถไฟทางไกล สถานีหัวหมาก.
สถานีรถไฟหัวหมาก (รหัส: 3010; หม.) เป็นสถานีรถไฟชั้นที่ 2 ของรถไฟทางไกลของการรถไฟแห่งประเทศไทยในเส้นทางรถไฟสายตะวันออก ในพื้นที่ถนนกำแพงเพชร 7 แขวงพัฒนาการ เขตสวนหลวง กรุงเทพมหานคร อีกทั้งเป็นช่วงเริ่มต้นระบบทางสามไปจนถึงสถานีชุมทางฉะเชิงเทราด้วย
สถานีรถไฟหัวหมากเดิมชื่อ บ้านหัวหมาก เปิดให้บริการวันที่ 24 มกราคม พ.ศ. 2450 แต่เดิมตัวสถานีเป็นอาคารไม้ ต่อมาได้มีการรื้อถอนเมื่อมีการก่อสร้างรถไฟฟ้าแอร์พอร์ต เรล ลิงก์ และได้มีการสร้างอาคารสถานีใหม่ฝั่งทิศใต้ของชานชาลาเมื่อ พ.ศ. 2548 ปัจจุบันหัวหมากได้กลายเป็นหนึ่งในสถานีชานเมืองที่มีผู้ใช้บริการมากที่สุดของสายตะวันออก
รถโดยสารประจำทาง.
รถเอกชน.
ถนนศรีนครินทร์ รถขสมก. สาย 11, 145, 206, 207, 519 รถเอกชน สาย 3-21 (207), 133, R26E, สาย 3-53
รถสองแถว รถไฟฟ้าหัวหมาก–มีนบุรี, สองแถว ประเวศ–รามคำแหง 2, สองแถว เมกา–ซีคอนสแควร์
เกรกอร์ ชตรัสเซอร์

เกรกอร์ ชตรัสเซอร์  เป็นนักการเมืองชาวเยอรมันและเป็นหนึ่งในผู้นิยมนาซี
เกิดในปี 1892 ในราชอาณาจักรบาวาเรีย ชตรัสเซอร์รับใช้ในกองทหารปืนใหญ่ในสงครามโลกครั้งที่หนึ่ง.ได้รับการเลื่อนขั้นยศเป็นนายร้อยตรี.เขาได้เข้าร่วมกับพรรคนาซี(NSDAP)ในปี 1920 และกลายเป็นผู้ทรงอิทธิพลและมีความสำคัญได้อย่างรวดเร็ว.เขาได้มีส่วนร่วมในการก่อรัฐประหารในมิวนิกในปี 1923 และถูกจับเข้าคุก,แต่ได้รับการปล่อยตัวในช่วงต้นด้วยเหตุผลทางการเมือง.
ชตรัสเซอร์ได้เข้าร่วมพรรคนาซีอีกครั้งหลังจากได้รับการฟื้นฟูขึ้นมาใหม่ในปี 1925 และได้ตั้งตัวเองขึ้นอีกครั้งในฐานะสมาชิกที่มีอำนาจและโด่นเด่นที่สุด,สามารถเพิ่มสมาชิกพรรคได้จำนวนมากและมีชื่อเสียงในทางภาคเหนือของเยอรมนี.ด้วยความขัดแย้งด้านส่วนตัวและการเมืองกับอดอล์ฟ ฮิตเลอร์จนทำให้ถูกสังหารในปี 1934 ในช่วงเหตุการณ์คืนแห่งมีดยาว
อ็อทโท ชตรัสเซอร์

อ็อทโท โยฮัน มัคซีมีลีอาน ชตรัสเซอร์  เป็นนักการเมืองชาวเยอรมันและเป็นสมาชิกตั้งแต่ต้นของพรรคนาซี.อ็อทโท ชตรัสเซอร์ได้ร่วมมือกับเกรกอร์ ชตรัสเซอร์ ผู้เป็นพี่ชายซึ่งเป็นสมาชิกชั้นแนวหน้าของกลุ่มฝ่ายซ้ายและได้แยกออกจากพรรคเนื่องจากเกิดเหตุพิพาทกับฝ่ายที่นิยมฮิตเลอร์.เขาได้ก่อตั้งแนวร่วมดำ (Black Front),เป็นกลุ่มที่มีเจตนาที่จะแยกตัวออกจากพรรรคนาซีและถูกจับกุมโดยกลุ่มฝ่ายของฮิตเลอร์.กลุ่มนี้ยังคงเคลื่อนไหวต่อไปในช่วงระหว่างถูกเนรเทศและในช่วงสงครามโลกครั้งที่สอง ก็ได้เป็นกลุ่มต่อต้านอย่างลับๆ.
ปัจจุบัน สโลแกนของลัทธินาซีของเขาได้เป็นที่รู้จักกันคือ ลัทธิชตรัสเซอร์ (Strasserism)
จิงจ้อแดง

จิงจ้อแดง (ชื่อวิทยาศาสตร์: "Ipomoea hederifolia") เป็นพืชในสกุลผักบุ้ง มีถิ่นกำเนิดในทวีปอเมริกากลางถึงอเมริกาใต้ ลักษณะเป็นไม้เถาล้มลุก อายุปีเดียว ใบรูปไข่กว้าง เรียบหรือจักเป็นพูตื้น ๆ ยาว 3-10 เซนติเมตร ปลายใบแหลมยาว โคนรูปหัวใจ ก้านใบยาว 3-12 เซนติเมตร ดอกเป็นรูปแตรสีแดง มีใบประดับขนาดเล็ก ก้านดอกยาว 5-7 มิลลิเมตร กลีบเลี้ยงรูปรียาว 2-2.5 มิลลิเมตร หลอดกลีบดอกยาว 3-4.5 เซนติเมตร ปลายแยกเป็นแฉกตื้น ๆ เกสรเพศผู้ยื่นพ้นปากหลอดกลีบดอก รังไข่เกลี้ยง ก้านเกสรเพศเมียยาวกว่าเกสรเพศผู้เล็กน้อย ผลกลมเกลี้ยงสีน้ำตาล เส้นผ่านศูนย์กลาง 5-7 มิลลิเมตร เมล็ดสีดำยาวประมาณ 4 มิลลิเมตร
รายชื่อผลงานเพลงของธงไชย แมคอินไตย์

ผลงานเพลงอัลบั้มแรกของธงไชย แมคอินไตย์ คือ "หาดทราย สายลม สองเรา" วางจำหน่ายเมื่อปี พ.ศ. 2529 ส่งผลให้เขาเป็นขวัญใจของคนไทยทุกเพศทุกวัย และมีผลงานต่อเนื่องจนถึงปัจจุบันสามารถทำยอดขายอัลบั้มมากกว่า 25 ล้านชุด ติดระดับแนวหน้าของเอเชีย โดยเฉพาะอัลบั้ม "ชุดรับแขก" เป็นอัลบั้มที่ทำสถิติยอดจำหน่ายสูงสุดของไทย 5 ล้านตลับ (ซึ่งยังไม่นับรวมวีซีดี ดีวีดีบันทึกภาพคอนเสิร์ตเต็มรูปแบบในปีเดียวกัน) โดยผลงานในวงการเพลงถือเป็นงานหลักซึ่งได้รับตอบรับอย่างดีมาโดยตลอด อีกทั้งได้รับเกียรติให้ขับร้องเพลงเทิดพระเกียรติ และเพลงพิเศษเนื่องในโอกาสสำคัญต่าง ๆ
อัลบั้ม.
สตูดิโออัลบั้ม.
หมายเหตุ 1: ชื่อเพลงที่ขึ้นเป็น ตัวหนา คือเพลงที่มีการทำมิวสิควีดีโอออกมา
เพลงอื่น ๆ.
เพลงเฉลิมพระเกียรติ.
ผลงานเพลงเทิดพระเกียรติประพันธ์โดย นิติพงษ์ ห่อนาค
ยศทหารในกองทัพบราซิล

ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของกองทัพบราซิล ตั้งแต่ ค.ศ. 1980
ชั้นประทวน.
กองทัพบกบราซิล
กองทัพเรือบราซิล
กองทัพอากาศบราซิล
สารวัตรทหารบราซิล
บิลล์ อิงกลิช

เซอร์ไซมอน วิลเลียม "บิลล์" อิงกลิช (30 ธันวาคม พ.ศ. 2504 —) เป็นนายกรัฐมนตรีคนที่ 39 ของนิวซีแลนด์และเป็นหัวหน้าพรรคชาติ ดำรงตำแหน่งระหว่างวันที่ 12 ธันวาคม พ.ศ. 2559 ถึง 26 ตุลาคม พ.ศ. 2560 ในอดีตเคยดำรงตำแหน่งรองนายกรัฐมนตรีตั้งแต่ปี พ.ศ. 2551 ถึง พ.ศ. 2560
อิงกลิชเคยเป็นชาวนาและข้าราชการก่อนเข้าสู่วงการการเมือง อิงกลิชได้รับเลือกตั้งเป็นสมาชิกสภาในปีพ.ศ. 2533 ใน ฐานะผู้สมัครจากพรรคชาติในเขตเลือกตั้งของวอลเลซ เขาได้รับตำแหน่งในคณะรัฐมนตรี เมื่อปีพ.ศ. 2539 และในปีพ.ศ. 2542 เป็นรัฐมนตรีว่าการกระทรวงการคลัง แม้ว่าเขาจะทำหน้าที่เป็นเวลาไม่ถึงหนึ่งปีเนื่องจากความพ่ายแพ้ของพรรคในการเลือกตั้งทั่วไปในปีพ.ศ 2542 ในเดือนตุลาคม พ.ศ. 2544 อิงกลิชได้รับเลือกให้แทนเจนนี่ ชิพลีย์ในฐานะหัวหน้าพรรคชาติ (และในฐานะผู้นำฝ่ายค้าน) พรรคพ่ายแพ้ในการเลือกตั้งทั่วไปในปีพ.ศ. 2545 และในเดือนตุลาคม 2546 เขาถูกแทนที่ในตำแหน่งหัวหน้าโดยดอน บราช ในเดือนพฤศจิกายน 2549 หลังจากการลาออกของดอน บราช อิงกลิชจึงได้เป็นรองหัวหน้าพรรคภายใต้จอห์น คีย์
หลังจากชัยชนะพรรคชาติในการเลือกตั้งทั่วไปในปี พ.ศ. 2551 อิงกลิชได้เป็นรองนายกรัฐมนตรีและเป็นรัฐมนตรีว่าการกระทรวงการคลังอีกเป็นครั้งที่สอง เขาดำรงตำแหน่งเป็นสมาชิกสภาแบบบัญชีรายชื่อเพียงอย่างเดียวในเดือนธันวาคมปีพ. ศ. 2556 จอห์น คีย์ประกาศเจตนารมณ์ที่จะลาออกจากตำแหน่งนายกรัฐมนตรี เขาได้รับการรับรองเป็นนายกรัฐมนตรีแทน
เจ้าชายอาล็อยส์ เจ้าชายรัชทายาทแห่งลีชเทินชไตน์

เจ้าชายอาล็อยส์ เจ้าชายรัชทายาทและผู้สำเร็จราชการแห่งลีชเทินชไตน์ เคานต์แห่งรีทแบร์ค (อาล็อยส์ ฟิลลิพ มารีอา; ประสูติ 11 มิถุนายน พ.ศ. 2511) เป็นพระโอรสในเจ้าชายฮันส์-อาดัมที่ 2 เจ้าผู้ครองลีชเทินชไตน์กับเคาน์เตสมารี คินสกีแห่งวนินิตส์และเทททัว พระองค์ทรงได้รับการแต่งตั้งให้เป็นผู้สำเร็จราชการแห่งลีชเทินชไตน์  ตั้งแต่ 15 สิงหาคม ค.ศ. 2004 พระองค์ทรงอภิเษกสมรสกับดัชเชสโซฟีในบาวาเรีย
สากลวิทยาลัยวิทยาศาสตร์สุขาภิบาล

สากลวิทยาลัยวิทยาศาสตร์สุขาภิบาล ("สากลวิทฺยาลัยวิทฺยาสาสฺตฺรสุขาภิบาล") เป็นสถาบันอุดมศึกษาเพียง 1 ใน 2 แห่งของกัมพูชา ที่เปิดสอนทางด้านวิทยาศาสตร์สุขภาพ และ แพทย์ศาสตร์ (อีกแห่งคือ มหาวิทยาลัยนานาชาติ (กัมพูชา)) 
ประวัติ.
สากลวิทยาลัยวิทยาศาสตร์สุขาภิบาลก่อตั้งครั้งแรกในปี พ.ศ. 2489 และพัฒนามาเป็นโรงเรียนแพทย์หลวงในปี พ.ศ. 2496 ต่อมาได้มีการย้ายแผนกแพทยศาสตร์ และ เภสัชศาสตร์ไปเป็นส่วนหนึ่งของมหาวิทยาลัยพนมเปญ(มหาวิทยาลัยภูมินทร์พนมเปญในปัจจุบัน) จนกระทั่งกัมพูชาเผชิญกับความไม่แน่นอนทางการเมือง เมื่อกัมพูชากลายเป็นประเทศคอมมิวนิสต์กัมพูชาประชาธิปไตย ในช่วงปี พ.ศ. 2518-2521 รัฐบาลเขมรแดงมองว่าการเรียนต่อในระดับอุดมศึกษาขัดแย้งต่ออุดมการณ์ของรัฐบาลเขมรแดง ทำให้มีการสังหารบุคลากรที่มีการศึกษาไปเป็นจำนวนมาก รวมไปถึงแผนกแพทย์ศาสตร์และเภสัชศาสตร์ได้รับความเสียหายและถูกทิ้งร้าง 
ต่อมาเมื่อเขมรแดงพ้นจากอำนาจ แผนกแพทย์ศาสตร์ได้เปิดการเรียนการสอนอีกครั้ง แต่ก็ต้องเผชิญกับปัญหาการขาดแคลนบุคลากรทางการแพทย์เป็นอย่างมาก จนกระทั่งในปี พ.ศ. 2537 จึงเริ่มมีแพทย์ผู้เชี่ยวชาญ และในปี พ.ศ. 2540 ได้รับการยกฐานะเป็นสากลวิทยาลัยวิทยาศาสตร์สุขาภิบาล สังกัดกระทรวงสุขาภิบาล(กระทรวงสาธารณสุขกัมพูชา)
ญะวาฮิร บินต์ ฮะมัด ซุฮัยม์ อัษษานี

ญะวาฮิร บินต์ ฮะมัด ซุฮัยม์ อัษษานี เป็นพระชายาในตะมีม บิน ฮะมัด อัษษานี เจ้าผู้ครองรัฐกาตาร์ พระองค์ทรงเป็นสมาชิกราชวงศ์กาตาร์โดยกำเนิด โดยพระองค์ทรงมีศักดิ์เป็นพระภคินี (ลูกพี่ลูกน้อง) ของพระสวามี
พระประวัติ.
ญะวาฮิร บินต์ ฮะมัด ซุฮัยม์ อัษษานี ทรงเป็นพระธิดาของเชคฮะมัด บิน ซุฮัยม์ อัษษานี (อดีตรัฐมนตรีว่าการกระทรวงการต่างประเทศกาตาร์) กับเฮสสา บิน อะมัด อัษษานี พระชายาพระองค์แรก
พระองค์ทรงอภิเษกสมรสกับตะมีม บิน ฮะมัด อัษษานี พระภาดา เมื่อวันที่ 8 มกราคม พ.ศ. 2548 ทรงมีพระโอรสธิดาด้วยกัน 4 พระองค์ได้แก่
ฉันต้องคิดถึงเธอแบบไหน

"ฉันต้องคิดถึงเธอแบบไหน"  เป็นซิงเกิลเพลงของวรันธร เปานิล ผู้ประพันธ์คำร้องและทำนอง คือ เพิ่มศักดิ์ พิสิษฐ์สังฆการ สุดเขต จึงเจริญ และอนันต์ ดาบเพ็ชรธิกรณ์ ผู้เรียบเรียง คือ เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 16 มีนาคม พ.ศ. 2560
จุดเด่นของดนตรีในเพลงนี้ คือ เสียงซินธิไซเซอร์ กับเมโลดี้อย่างเพลงป๊อป ที่ทำให้นึกถึงเพลงช้าที่ฮิตมากมายในยุคปลายทศวรรษที่ 90s ไล่มาจนถึงยุคต้นทศวรรษที่ 2000s
เนื้อหาของเพลงนี้ กล่าวถึงเรื่องราวของคน 2 คนที่ไม่ชัดเจนในความสัมพันธ์จนเกิดความรู้สึกสับสนในสถานะ พร้อมคำถามที่ว่าระหว่างเรานั้นคืออะไรกันแน่ โดยเฉพาะในท่อนฮุกที่ร้องว่า "แค่คนรู้จัก หรือคนรู้ใจ" จะบาดจิตใจสำหรับคนที่กำลังตกอยู่ในสถานการณ์แบบนี้ได้ไม่ยาก
ผู้กำกับมิวสิกวิดีโอเพลงนี้ คือ คงเดช จาตุรันต์รัศมี ซึ่งเคยทำงานกับวรันธรในภาพยนตร์เรื่อง Snap แค่...ได้คิดถึง
มหาวิทยาลัยการกีฬาแห่งชาติ วิทยาเขตอุดรธานี

มหาวิทยาลัยการกีฬาแห่งชาติ วิทยาเขตอุดรธานี  เป็นมหาวิทยาลัยการกีฬาแห่งชาติประจำภาคตะวันออกเฉียงเหนือ ที่ผลิตบัณฑิตด้านการกีฬา ได้แก่ ครูพลศึกษา สุขศึกษา นักวิทยาศาสตร์การกีฬา ผู้ฝึกสอนกีฬา  นักนันทนาการ และผู้สื่อข่าวกีฬา ซึ่งตั้งอยู่ในจังหวัดอุดรธานี โดยเป็น 1 ใน 4 วิทยาเขต ของสถาบันการพลศึกษาที่ตั้งอยู่ในภาคตะวันออกเฉียงเหนือ โดยถือกำเนิดจากการเปลี่ยนแปลงของระบบราชการเมื่อ ปีพ.ศ 2548 โดยปรับเปลี่ยนมาจาก"วิทยาลัยพลศึกษา" "กระทรวงศึกษาธิการ" ซึ่งผลิตนักศึกษาในระดับประกาศนียบัตรวิชาการศึกษาชั้นสูง (ป.กศ.สูง) มาเป็นผลิตบัณฑิตในระดับปริญญาตรี
ประวัติ.
มหาวิทยาลัยการกีฬาแห่งชาติประจำภาคตะวันออกเฉียงเหนือ วิทยาเขตอุดรธานี แรกเริ่มก่อตั้งขึ้นในวันที่  16  มกราคม  2518 โดยใช้ชื่อว่า "วิทยาลัยพลศึกษาจังหวัดอุดรธานี"  ในสังกัดกรมพลศึกษา กระทรวงศึกษาธิการ(ในขณะนั้น) เพื่อตอบสนองนโยบายขยายการศึกษาด้านพลศึกษาไปยังส่วนภูมิภาค และได้จัดตั้งวิทยาลัยพลศึกษาจังหวัดอุดรธานีขึ้นเป็นแห่งที่ 5 จากทั่วประเทศ  ในสถานที่ตั้ง ณ สนามกีฬากลางจังหวัดอุดรธานี บนพื้นที่ 116 ไร่  เลขที่ 380 หมู่ที่ 5 ถนนอุดร-เลย ตำบลบ้านเลื่อม อำเภอเมือง จังหวัดอุดรธานี (ปัจจุบัน ตำบลบ้านเลื่อมเปลี่ยนเป็น ตำบลหมากแข้ง ชุมชนพลบดีศรีอุดร )  โดยมีนายสมหมาย สิริจันทพันธุ์ เป็นผู้อำนวยการ  พร้อมอาจารย์และเจ้าหน้าที่  จำนวน 11 คน   
ต่อมาเมื่อวันที่ 31 มกราคม พ.ศ. 2548 พระบาทสมเด็จพระเจ้าอยู่หัวรัชกาลที่ 9 ทรงลงพระปรมาภิไธย พ.ร.บ.สถาบันการพลศึกษา ... และได้ประกาศในราชกิจจานุเบกษา ในวันที่ 4 กุมภาพันธ์ พ.ศ. 2548  จึงมีผลำให้วิทยาลัยพลศึกษาทั่วประเทศครบรวมก่อตั้งเป็น สถาบันการพลศึกษา โดยถือกำเนิดขึ้นอย่างเป็นทางการตั้งแต่วันที่ 5 กุมภาพันธ์ พ.ศ. 2548
จึงทำให้วิทยาลัยพลศึกษาจังหวัดอุดรธานี ได้รับการยกฐานะขึ้นเป็นหน่วยงานหนึ่งของสถาบันการพลศึกษา โดยใช้ชื่อว่า "สถาบันการพลศึกษา วิทยาเขตอุดรธานี" พร้อมกับวิทยาลัยพลศึกษาอื่นๆทั้ง 17 แห่ง ตั้งแต่บัดนั้น
สัญลักษณ์ประจำสถาบัน.
คือ ภาพพระพลบดีทรงช้างเอราวัณอยู่เหนือกลีบเมฆ หัตถ์ซ้ายทรงพระขรรค์ หัตถ์ขวาทรงตรี ตอนล่างเป็นข้อความภาษาไทยระบุชื่อ มหาวิทยาลัยการกีฬาแห่งชาติ
เครื่องหมายสำหรับนักศึกษาหญิง คือ เครื่องหมายสัญลักษณ์สามห่วง สีเขียว ขาว เหลือง ภายในเป็นพระพลบดี ทรงช้างเอราวัณอยู่เหนือกลีบเมฆ ตอนล่างเป็นชื่อของสถาบัน สำหรับติดหน้าอกเสื้อเครื่องแบบนักศึกษาหญิง ด้านซ้าย
เครื่องหมายสำหรับนักศึกษาชาย คือ ตอนบนเป็นรูปพระพลบดีทรงช้างเอราวัณ อยู่เหนือกลีบเมฆ ตอนล่างเป็นชื่อของสถาบันการพลศึกษา สำหรับติดเนคไท
หลักสูตร.
ปัจจุบัน มหาวิทยาลัยการกีฬาแห่งชาติประจำภาคตะวันออกเฉียงเหนือ วิทยาเขตุดรธานี เปิดหลักสูตรการเรียนการสอน ในคณะและสาขาวิชาต่างๆ ดังนี้ 
การพระราชทานปริญญาบัตร.
มหาวิทยาลัยการกิฬาแห่งชาติ ได้รับพระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จแทนพระองค์ ในพิธีพระราชทานปริญญาบัตรแก่ผู้สำเร็จการศึกษาของมหาวิทยาลัยการกีฬาแห่งชาติครั้งแรก (ประจำปีการศึกษา []) ภายใต้นามสถาบันการพลศึกษาในขณะนั้น เมื่อวันพุธที่ 4 พฤศจิกายน พ.ศ. 2552 ณ อาคารใหม่ สวนอัมพร ลานพระบรมรูปทรงม้า พระราชวังดุสิต ถนนอู่ทองใน แขวงดุสิต เขตดุสิตกรุงเทพมหานคร
ฟาโรห์แอเมนโฮเทปที่ 3

ฟาโรห์แอเมนโฮเทปที่ 3 (1391–1353 หรือ 1388–1351 ปีก่อนคริสต์ศักราช) เป็นพระมหากษัตริย์ฟาโรห์แห่งอียิปต์โบราณรัชกาลที่ 9 แห่งราชวงศ์ที่สิบแปดของอียิปต์โบราณ ทรงพระราชสมภพเมื่อประมาณ 1401 ปีก่อนคริสต์ศักราช เป็นพระราชโอรสในฟาโรห์ทุตโมสที่ 4 ในพระนางมุตเอมวีอานักประวัติศาสตร์สันนิฐานว่าเสวยราชสมบัติเมื่อ เดือนมิถุนายนปี 1388 ถึง เดือนธันวาคม 1351/1750 ปีก่อนคริสต์ศักราช หรือเดือนมิถุนายน 1391 ถึง1353 ปีก่อนคริสต์ศักราช
ในรัชกาลของพรองค์เป็นยุคที่ศิลปะอียิปต์รุ่งเรืองและการต่างประเทศ เมื่อพระองค์เสด็จสวรรคต พระราชโอรสของพระองค์จึงขึ้นครองราชทรงพระนามว่า แอเมนโฮเทปที่ 4 ต่อมาเปลี่ยนพระนามเป็น แอเคนาเทน
สถาบันการอาชีวศึกษาภาคตะวันออกเฉียงเหนือ ๒

สถาบันการอาชีวศึกษาภาคตะวันออกเฉียงเหนือ ๒  เป็นสถาบันอุดมศึกษาในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของ วิทยาลัยเทคนิค และวิทยาลัยการอาชีพในกลุ่ม (จังหวัดสนุก) สกลนคร นครพนม และมุกดาหาร  เพื่อทำหน้าที่ผลิตปัญญาชน คนอาชีวศึกษาสู่ตลาดแรงงานซึ่งในปัจจุบันถือว่ามีความต้องการสูง และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.) และระดับปริญญาตรี (สายปฏิบัติการ)
ประวัติ.
สถาบันการอาชีวศึกษาภาคตะวันออกเฉียงเหนือ ๒ ได้รับการจัดตั้งตามพระราชบัญญัติการอาชีวศึกษา พ.ศ. ๒๕๕๑ เมื่อวันที่ ๒๗ มิถุนายน พ.ศ. ๒๕๕๕ ตามมาตรา ๑๓ แห่งพระราชบัญญัติการอาชีวศึกษา พ.ศ. ๒๕๕๑ กำหนดให้ “สถานศึกษาอาชีวศึกษาสามารถรวมกันเป็นสถาบันได้ การรวมสถานศึกษาอาชีวศึกษาเพื่อจัดตั้งเป็นสถาบันการอาชีวศึกษาให้กระทำได้โดยคำแนะนำของคณะกรรมการการอาชีวศึกษาและคำนึงถึงการประสานความร่วมมือให้เกิดประโยชน์สูงสุดในการใช้ทรัพยากรร่วมกัน  ทั้งนี้ให้เป็นไปตามที่กำหนดในกฎกระทรวง…”
ต่อมาคณะกรรมการการอาชีวศึกษา (กอศ.) (ศ.ดร.ธีรวุฒิ บุณยโสภณ ประธานคณะกรรมการ) ได้ประกาศคณะกรรมการการอาชีวศึกษา เรื่อง กำหนดหลักเกณฑ์การรวมและการแยกสถานศึกษาเพื่อจัดตั้งเป็นสถาบันการอาชีวศึกษา พ.ศ. ๒๕๕๔ ลงวันที่ ๙ มีนาคม ๒๕๕๔ ตามมาตรา ๑๓ โดยมีหลักการสำคัญ ๕ ประการ ดังนี้
   ๑. ความเป็นเลิศในการจัดการอาชีวศึกษาและการฝึกอบรมวิชาชีพ โดยมีกระบวนการผลิตและพัฒนากำลังคน เพื่อเพิ่มผลผลิตและส่งเสริมการพัฒนาเศรษฐกิจและเทคโนโลยีของประเทศให้ได้ระดับมาตรฐานสากล
   ๒. การกระจายอำนาจไปสู่ระดับปฏิบัติ เพื่อให้การจัดการอาชีวศึกษาและการฝึกอบรมวิชาชีพในทุกระดับ มีคุณภาพและประสิทธิภาพเกิดผลสำเร็จแก่ประชาชน โดยเฉพาะนักเรียนและนักศึกษา
   ๓. ตอบสนองความต้องการการผลิตและการพัฒนากำลังคนด้านวิชาชีพ ระดับฝีมือ ระดับเทคนิค ระดับเทคโนโลยี และภูมิปัญญาท้องถิ่น รวมทั้งเป็นการยกระดับการศึกษาวิชาชีพให้สูงขึ้น เพื่อให้สอดคล้องกับความต้องการของตลาดแรงงาน
   ๔. การประสานความร่วมมือให้เกิดประโยชน์สูงสุดในการใช้ทรัพยากรและเทคโนโลยีชั้นสูง จากภาคส่วนต่าง ๆ ทั้งภาครัฐ ภาคเอกชนและชุมชน ในการพัฒนาศักยภาพของการจัดการอาชีวศึกษา
   ๕. การประกันคุณภาพและการกำกับมาตรฐาน ตามมาตรฐานวิชาชีพในระดับสากล
จากประกาศคณะกรรมการการอาชีวศึกษาดังกล่าว สำนักงานคณะกรรมการการอาชีวศึกษาจึงได้ทำการประเมินสถานศึกษาอาชีวศึกษาเพื่อเข้าร่วมจัดตั้งเป็นสถาบันการอาชีวศึกษา ซึ่งประกอบด้วยวิทยาลัยเทคนิคสกลนคร วิทยาลัยเทคนิคนครพนม วิทยาลัยเทคนิคบ้านแพง และวิทยาลัยการอาชีพนวมินทราชินีมุกดาหาร
สถาบันการอาชีวศึกษาภาคตะวันออกเฉียงเหนือ ๒ เป็นสถาบันอุดมศึกษาด้านวิชาชีพและเทคโนโลยี มีวัตถุประสงค์ให้การศึกษา ส่งเสริมวิชาการและวิชาชีพชั้นสูงที่ชํานาญการปฏิบัติการสอน การวิจัยการถ่ายทอดวิทยาการและเทคโนโลยี ทะนุบํารุงศาสนา ศิลปะและวัฒนธรรม และอนุรักษ์สิ่งแวดล้อม รวมทั้งให้บริการวิชาการและวิชาชีพแก่สังคม
หน่วยงานในสังกัด.
<templatestyles src="Col-begin/styles.css"/>
เฮวี (เพลงลิงคินพาร์ก)

"เฮวี"  เป็นเพลงของวงร็อกอเมริกัน ลิงคินพาร์ก ร้องรับเชิญโดยนักร้องและนักแต่งเพลงชาวอเมริกัน คีเอรา เพลงเป็นซิงเกิลแรกจากสตูดิโออัลบั้มที่เจ็ด "วันมอร์ไลต์" เพลงแต่งโดยเชสเตอร์ เบนนิงตัน แบรด เดลสัน และไมค์ ชิโนะดะ สมาชิกวงลิงคินพาร์ก ร่วมด้วยจูเลีย ไมเคิลส์ และจัสติน แทรนเตอร์ ซิงเกิลออกให้ดาวน์โหลดในวันที่ 16 กุมภาพันธ์ ค.ศ. 2017 และเผยแพร่ทางวิทยุในวันที่ 21 กุมภาพันธ์
เซตจำกัด

ในทางคณิตศาสตร์ เซตจำกัด  คือเซตที่มีจำนวนสมาชิกจำกัด แต่โดยทั่วไปนั้น เซตจำกัดหมายถึงเซตที่สามารถนับแบบมีหลักการ โดยมีจุดสิ้นสุดในการนับ เช่น
<math>\{2,4,6,8,10\}\,\!</math>
เป็นเซตจำกัดที่มีสมาชิก 5 ตัว โดยที่จำนวนสมาชิกของเซตจำกัดเป็นจำนวนธรรมชาติ (จำนวนเต็มแบบไม่ติดลบ) และถูกเรียกว่าเป็นภาวะเชิงการนับของเซต เซตที่ไม่จำกัดจะถูกเรียกว่า เซตอนันต์  ตัวอย่างเช่น เซตที่มีจำนวนเต็มบวกทั้งหมด จะเป็นเซตอนันต์:
<math>\{1,2,3,\ldots\}.</math>
เซตจำกัดสำคัญโดยเฉพาะในคณิตศาสตร์เชิงการจัด ซึ่งเป็นการศึกษาเกี่ยวกับการนับ
สถาบันการอาชีวศึกษาภาคตะวันออกเฉียงเหนือ ๔

สถาบันการอาชีวศึกษาภาคตะวันออกเฉียงเหนือ ๔  เป็นสถาบันอุดมศึกษาในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของ วิทยาลัยเทคนิค วิทยาลัยอาชีวศึกษา และวิทยาลัยการอาชีพในกลุ่ม (จังหวัดภาคตะวันออกเฉียงเหนือ ตอนล่าง ๒) อุบลราชธานี ศรีสะเกษ ยโสธร และอำนาจเจริญ  เพื่อทำหน้าที่ผลิตปัญญาชน คนอาชีวศึกษาสู่ตลาดแรงงานซึ่งในปัจจุบันถือว่ามีความต้องการสูง และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับปริญญาตรี (สายปฏิบัติการ) ประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.)
ประวัติ.
สถาบันการอาชีวศึกษาภาคตะวันออกเฉียงเหนือ ๔ เกิดจากการรวมตัวของวิทยาลัยเทคนิค วิทยาลัยอาชีวศึกษา และวิทยาลัยการอาชีพในกลุ่มจังหวัดภาคตะวันออกเฉียงเหนือ ตอนล่าง 2 จำนวน 7 แห่ง โดยอำศัยอำนาจตามมาตรา 13 แห่งพระราชบัญญัติการอาชีวศึกษา พ.ศ. 2551 ระบุว่า "สถาบันการศึกษาอาชีวศึกษาสามารถรวมเข้าไว้ในสถาบันการจัดตั้งคณะกรรมการอาชีวศึกษาเข้าด้วยกันในสถาบันอาชีวศึกษาสามารถทำได้โดยคำนึงถึงความร่วมมือที่เกิดประโยชน์สูงสุด ทรัพยากรร่วมกันทั้งนี้ให้เป็นไปตามกฎกระทรวง ... "
ต่อมาสำนักงานคณะกรรมการอาชีวศึกษา (สอศ.) ได้ประกาศจัดตั้ง "คณะกรรมการอาชีวศึกษา" เพื่อกำหนดหลักเกณฑ์การรวมและแยกสถาบันการศึกษาเพื่อจัดตั้งเป็น "สถานบันการอาชีวศึกษา จำนวน 19 แห่งทั่วไปประเทศ และจัดตั้งสถาบันการอาชีวศึกษาเกษตรประจำภูมิภาคอีกจำนวน 4 แห่ง
จึงทำให้ วิทยาลัยเทคนิคอุบราชธานี วิทยาลัยเทคนิคเดชอุดม วิทยาลัยเทคนิคยโสธร วิทยาลัยเทคนิคศรีสะเกษ วิทยาลัยเทคนิคอำนาจเจริญ วิทยาลัยอาชีวศึกษาอุบราชธานี และวิทยาลัยการอาชีพศรีสะเกษ รวมควบตั้งขึ้นเป็น "สถาบันการอาชีวศึกษาภาคตะวันออกเฉียงเหนือ ๔" ตั้งแต่นั้นเป็นต้นมา โดยมีศูนย์กลางที่จังหวัดอุบลราชธานี
หน่วยงานในสังกัด.
วิทยาลัย
ฟ้ามีตา

ฟ้ามีตา เป็นรายการสะท้อนปัญหาสังคมในรูปแบบละครสั้น ซึ่งจะมีนักแสดงที่มีชื่อเสียงหมุนเวียนกันมาแสดงในรายการนี้ โดยเนื้อหาของละครสั้นเป็นเรื่องเตือนใจให้เราได้รู้ว่า ใครทำอะไรไว้ก็ได้รับผลเช่นนั้น เริ่มออกอากาศตอนแรกเมื่อวันที่ 9 มิถุนายน พ.ศ. 2550 ออกอากาศทุกวันเสาร์ เวลา 14:30 - 15:30 น. ทางช่อง 7 เอชดี
เทเลโอคราเตอร์

เทเลโอคราเตอร์ (คำแปล: "อ่างที่สมบูรณ์" หมายถึง ใกล้เคียงกับเชิงกราน) สัตว์เลื้อยคลานในยุคก่อนประวัติศาสตร์ ที่มีชีวิตอยู่ก่อนยุคไดโนเสาร์ จัดเป็นอาร์โคซอร์ชนิดหนึ่ง โดยซากดึกดำบรรพ์ถูกค้นพบตั้งแต่ปี ค.ศ. 1956 ที่แม่น้ำรูฮูฮู ทางตอนใต้ของแทนซาเนีย โดยเร็กซ์ แบร์ริงตัน ต่อมาในปีเดียวกัน นักบรรพชีวินวิทยาชาวอังกฤษ แอลัน ชาริกได้เขียนลงในวารสารทางวิทยาศาสตร์ แต่ยังมิได้ถูกนำมาเผยแพร่จนกระทั่งปี ค.ศ. 2017 โดยคณะนักวิทยาศาสตร์แห่งมหาวิทยาลัยเบอร์มิงแฮม
เทเลโอคราเตอร์ มีชีวิตอยู่เมื่อราว 245 ล้านปีก่อน มีความยาวลำตัวประมาณ 3.05 เมตร (ประมาณ 10 ฟุต) มีคอยาว หางยาง เดินด้วยขาสี่ข้างเหมือนจระเข้ เป็นสัตว์กินเนื้อ 
เทเลโอคราเตอร์เชื่อว่าเป็นบรรพบุรุษของไดโนเสาร์ เพราะมีรูปแบบที่เกี่ยวพันกับวิวัฒนาการของไดโนเสาร์ แต่ทว่ายังไม่ค้นพบหลักฐานที่เป็นอวัยวะส่วนสำคัญ เช่น ข้อเท้า จึงทำให้เทเลโอคราเตอร์ยังเป็นสัตว์ที่มีการจัดลำดับแผนผังสายพันธุ์ยังไม่สมบูรณ์
ประวัติสโมสรฟุตบอลลิเวอร์พูล (ค.ศ. 1892–1959)

ประวัติสโมสรลิเวอร์พูล (ค.ศ. 1892–1959)  เริ่มต้นเมื่อมีการก่อตั้งสโมสรใน ค.ศ. 1892 จนกระทั่งถึงการแต่งตั้ง บิลล์ แชงคลี เป็นผู้จัดการทีมใน ค.ศ. 1959
สโมสรฟุตบอลลิเวอร์พูล ก่อตั้งขึ้นเมื่อวันที่ 15 มีนาคม ค.ศ. 1892 ภายหลังความขัดแย้งระหว่างกรรมการบริหารสโมสรฟุตบอลเอฟเวอร์ตันกับประธานสโมสร จอห์น โฮลดิง ซึ่งเป็นเจ้าของสนามแอนฟิลด์ของสโมสร ข้อพิพาทเรื่องค่าเช่าสนามส่งผลให้เอฟเวอร์ตันย้ายไปที่ กูดิสันพาร์ค ซึ่งเป็นสนามฟุตบอลแห่งใหม่ของสโมสรที่ก่อสร้างแล้วเสร็จในปีเดียวกัน ทิ้งโฮลดิงไว้กับสนามที่ว่างเปล่า ดังนั้น เขาและเพื่อนๆ จึงก่อตั้งสโมสรฟุตบอลลิเวอร์พูลและเข้าร่วม หลังจากคว้าแชมป์ลีกในฤดูกาลแรก ลิเวอร์พูลได้รับการยอมรับให้เข้าร่วม ฟุตบอลลีก ในฤดูกาล 1893-94 หลังจากการลาออกของ แอ็กคริงตัน ซึ่งเป็นสมาชิกผู้ก่อตั้งลีกและ Bootle หลังจากพ่ายแพ้ในการแข่งขันทดสอบหรือการแข่งขันเพลย์ออฟในปัจจุบัน
การแต่งตั้ง ทอม วัตสัน เป็นผู้จัดการทีมคนใหม่ในปี ค.ศ. 1896 ส่งผลให้สโมสรประสบความสำเร็จในช่วงแรก ลิเวอร์พูลคว้าแชมป์ดิวิชั่น 1 เป็นครั้งแรกได้สำเร็จในปี ค.ศ. 1901 และตามมาด้วยแชมป์ลีกอีกสมัยในปี ค.ศ. 1906 และในปี ค.ศ. 1914 สโมสรก็ไปถึงนัดชิงชนะเลิศ เอฟเอ คัพ เป็นครั้งแรก โดยแพ้ให้กับ เบิร์นลีย์ วัตสันเสียชีวิตกะทันหันในปี ค.ศ. 1915 ด้วย โรคปอดบวม หลัง สงครามโลกครั้งที่ 1 เริ่มต้นขึ้น สโมสรคว้าแชมป์ดิวิชั่น 1 อีก 2 สมัยในปี ค.ศ. 1922 และ ค.ศ. 1923 เมื่อฟุตบอลกลับมาแข่งขันอีกครั้งหลังสงครามโลกครั้งที่หนึ่งสิ้นสุดลง 
การขยายความจุของอัฒจันทร์ Spion Kop ในช่วงทศวรรษที่ 1920 ทำให้ความจุของแอนฟิลด์เพิ่มขึ้น ในช่วงสงคราม สโมสรมักจะจบในกลางตาราง ลิเวอร์พูลกลายเป็นแชมป์ดิวิชั่น 1 อีกครั้งในปี พ.ศ. 2490 ในฤดูกาลแรกหลังสงครามโลกครั้งที่ 2 แต่หลังจากผลงานที่ย่ำแย่ สโมสรก็ตกชั้นสู่ดิวิชั่น 2 ในปี พ.ศ. 2497 เมื่อแชงคลีย์ได้รับการแต่งตั้งในปี พ.ศ. 2502 ลิเวอร์พูลก็อยู่ใน ดิวิชั่นสองมาห้าฤดูกาล
คณะวิศวกรรมศาสตร์ สถาบันรัชต์ภาคย์

คณะวิศวกรรมศาสตร์ สถาบันรัชต์ภาคย์ เป็นคณะวิศวกรรมศาสตร์ของสถาบันรัชค์ภาคย์ ก่อตั้งขึ้นเมื่อปีพ.ศ. 2536
ประวัติคณะ.
คณะวิศวกรรมศาสตร์  สถาบันรัชต์ภาคย์  ได้จัดตั้งขึ้นเมื่อปีพุทธศักราช  2536  เนื่องจากเศรษฐกิจมีการขยายตัวอย่างรวดเร็วทั้งภาครัฐและเอกชน  ส่งผลให้เกิดความต้องการพัฒนาบุคลากรด้านวิศวกรเป็นจำนวนมาก  ดังนั้นเพื่อให้สอดคล้องกับความต้องการบุคลากรในสาขาวิชาทางด้านวิศวกรรมและการพัฒนาเศรษฐกิจ  สถาบันรัชต์ภาคย์จึงจัดตั้งคณะวิศวกรรมศาสตร์ขึ้นประกอบด้วย  2  สาขาวิชาคือ  สาขาวิชาวิศวกรรมเครื่องกลและสาขาวิชาวิศวกรรมอุตสาหการ  ต่อมาทางวิทยาลัย  ได้มุ่งมั่นที่จะผลิตบัณฑิตทางด้านวิศวกรรมที่มีคุณภาพ  เพื่อรับใช้สังคมตลอดจนพัฒนาความเป็นเลิศทางวิชาการและเผยแพร่ความรู้สู่สังคม  อันจะก่อให้เกิดประโยชน์ต่อการพัฒนาเศรษฐกิจและสังคมของประเทศให้ก้าวหน้ายิ่งขึ้นต่อไป
ภาควิชาและหลักสูตร.
ในยุคเริ่มต้นเป็นมหาวิทยาลัยเอกชนที่เปิดสอนทางด้านวิศวกรรมเครื่องกล ปัจจุบัน ประกอบด้วย 2 สาขาวิชา ดังนี้
จอห์น บักจีโอ

จอห์น บักจีโอ (เกิด: 19 ธันวาคม ค.ศ. 1991; ชื่อเต็ม: จอห์น บักจีโอ ราโคโตโนเมนจานาฮารี (John Baggio Rakotonomenjanahary) นักฟุตบอลอาชีพชาวมาดากัสการ์ ในตำแหน่งกองกลางตัวรุก ให้กับสุโขทัย ในไทยลีก
ในช่วงที่บักจีโอเล่นให้กับทีมสุโขทัยนั้นเขาถือเป็นนักเตะสัญลักษณ์ของทีม นอกจากนั้นเขายังเคยติดทีมชาติมาดากัสการ์ ตั้งแต่ปี ค.ศ. 2011 โดยมีส่วนสูงเพียง 158 เซนติเมตรเท่านั้น
บักจีโอ ได้ชื่อนี้มาจากการที่ผู้เป็นพ่อชื่นชอบโรแบร์โต บักจีโอ อดีตกองหน้าทีมชาติอิตาลีที่มีชื่อเสียงในยุคทศวรรษ 90 บักจีโอเกิดที่ประเทศมาดากัสการ์ ชื่นชอบการเล่นฟุตบอลมาตั้งแต่ยังเด็กโดยเริ่มเล่นกับเพื่อน ๆ ทั้งที่ไม่มีแม้แต่รองเท้าหรือลูกฟุตบอล ใช้ลูกยางหรือวัตถุทรงกลมมาเล่นแทน
บักจีโอ เข้าสู่การเป็นนักฟุตบอลอาชีพเมื่อเตะตาแมวมองของนีอองต์ซิกา สโมสรของมาดากัสการ์ จากนั้นเจ้าตัวได้เดินทางไปทวีปยุโรป ด้วยหวังจะได้สังกัดกับสโมสรที่มีชื่อเสียงของยุโรป แต่ทว่าไม่ประสบความสำเร็จเนื่องจากที่นั่นเต็มไปด้วยการแข่งขันของนักฟุตบอลที่มีฝีมืออย่างยอดเยี่ยมมากมาย บักจีโอจึงได้รับคำแนะนำจากกีย์ ฮูแบร์ นักฟุตบอลมาดากัสการ์รุ่นพี่ให้เดินทางมายังประเทศไทย เจ้าตัวได้เดินทางมาแต่เมื่อกำลังจะหมดหวังได้รับคำชักชวนทางโทรศัพท์จากสมศักดิ์ เทพสุทิน ประธานสโมสรสุโขทัยเอฟซี ให้ลองไปทดสอบดู โดยขณะนั้นสุโขทัยเอฟซีกำลังลงแข่งขันกับราชบุรีมิตรผล บักจีโอถูกเปลี่ยนตัวลงในช่วง 7 นาทีสุดท้ายและสามารถทำประตูได้ สโมสรจึงได้เซ็นสัญญาในที่สุด
สถาบันการอาชีวศึกษาภาคตะวันออกเฉียงเหนือ ๕

สถาบันการอาชีวศึกษาภาคตะวันออกเฉียงเหนือ ๕  เป็นสถาบันอุดมศึกษาในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของ วิทยาลัยเทคนิค และวิทยาลัยอาชีวศึกษาในกลุ่ม (จังหวัดนครชัยบุรินทร์) นครราชสีมา ชัยภูมิ บุรีรัมย์และสุรินทร์ เพื่อทำหน้าที่ผลิตปัญญาชน คนอาชีวศึกษาสู่ตลาดแรงงานซึ่งในปัจจุบันถือว่ามีความต้องการสูง และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับปริญญาตรี (สายปฏิบัติการ) ประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.) โดยมีศูนย์กลางตั้งอยู่ภายในวิทยาลัยเทคนิคหลวงพ่อคูณ ปริสุทฺโธ จังหวัดนครราชสีมา
ประวัติ.
สถาบันการอาชีวศึกษาภาคตะวันออกเฉียงเหนือ ๕ แรกเริ่มเดิมคือ"วิทยาลัยเทคนิคหลวงพ่อคูณ ปริสุทฺโธ" เมื่อวันที่ 19 ตุลาคม พ.ศ. 2536 พระเทพวิทยาคม (หลวงพ่อคูณ ปริสุทฺโธ) เจ้าอาวาสแห่งวัดบ้านไร่ ตำบลกุดพิมาน อำเภอด่านขุนทด จังหวัดนครราชสีมา ได้ดำริที่จะสร้างสถานศึกษาให้เป็นสถานศึกษาที่สามารถผลิตบุคลากรให้มีวิชาชีพเพื่อใช้ประกอบวิชาชีพได้ โดยไม่ต้องให้เยาวชนเดินทางไปศึกษาที่อื่น
ต่อมา นายสำเร็จ วงศ์ศักดา อาจารย์วิทยาลัยเทคนิคนครราชสีมา ได้ให้ข้อมูลเกี่ยวกับสถานศึกษาที่จะจัดสร้างว่า ควรเป็นสถานศึกษาที่จัดการสอนด้านสายอาชีพหรืออาชีวศึกษา จึงจะเหมาะกับท้องถิ่นดังนั้นจึงได้เกิดโครงการจัดตั้ง “วิทยาลัยเทคนิคหลวงพ่อคูณ ปริสุทฺโธ” ขึ้น ซึ่งนายศุภร บุญเนาว์ ผู้อำนวยการวิทยาลัยเทคนิคนครราชสีมา เป็นประธานโครงการนี้ และได้มอบหมายให้นายสำเร็จ วงศ์ศักดา และคณะเป็นผู้ประสานงานดำเนินการ
จนกระทั่งวันที่ 12 พฤษภาคม พ.ศ. 2537 กระทรวงศึกษาธิการได้จัดตั้ง “วิทยาลัยเทคนิคหลวงพ่อคูณ ปริสุทฺโธ” สังกัดกองวิทยาลัยเทคนิค กรมอาชีวศึกษา กระทรวงศึกษาธิการ ขึ้น โดย พระเทพวิทยาคม สนับสนุนการก่อสร้างอาคารเรียน อาคารปฏิบัติการ อาคารหอสมุดอาคารพัสดุกลาง อาคารอำนวยการ บ้านพักครูและนักการภารโรงตลอดจนสาธารณูปโภคอื่น ๆ ซึ่งเมื่อเสร็จสิ้นตามโครงการในปีการศึกษา 2540 ใช้งบประมาณ ไม่น้อยกว่า 400 ล้านบาทเมื่อวันที่ 14 กุมภาพันธ์ พ.ศ. 2544 พระเทพวิทยาคม มอบเงินให้นายสำเร็จ วงศ์ศักดา ผู้อำนวยการวิทยาลัยเทคนิคหลวงพ่อคูณ ปริสุทฺโธ เพื่อพัฒนาวิทยาลัยฯ และตั้งมูลนิธิจำนวน 50 ล้านบาทการนี้จึงได้สร้างอาคารหอสมุดอนุรักษ์พลังงานใช้งบประมาณในการก่อสร้างราคาตามแบบ 32 ล้านบาท ทีมงาน ศ.ดร.สุนทร บุญญาธิการ ออกแบบอาคารอนุรักษ์พลังงาน คุณพจน์ ธนโชติ บริษัทคูซ่า ดีเวลลอปเม้นท์ จำกัด ได้ให้ความอนุเคราะห์ก่อสร้าง รวมเฟอร์นิเจอร์ภายในราคา 24 ล้านบาท
ต่อมาปี พ.ศ. 2556 วิทยาลัยเทคนิคหลวงพ่อคูณ ปริสุทฺโธ ได้รับประกาศให้จัดการเรียนการสอนในระดับปริญญาตรีสายปฏิบัติการ และให้รวมวิทยาลัยเทคนิค และวิทยาลัยอาชีวศึกษาในกลุ่มจังหวัดนครชัยบุรินทร์ จำนวน 9 แห่ง โดยอำศัยอำนาจตามมาตรา 13 แห่งพระราชบัญญัติการอาชีวศึกษา พ.ศ. 2551 ระบุว่า "สถาบันการศึกษาอาชีวศึกษาสามารถรวมเข้าไว้ในสถาบันการจัดตั้งคณะกรรมการอาชีวศึกษาเข้าด้วยกันในสถาบันอาชีวศึกษาสามารถทำได้โดยคำนึงถึงความร่วมมือที่เกิดประโยชน์สูงสุด ทรัพยากรร่วมกันทั้งนี้ให้เป็นไปตามกฎกระทรวง ... "
จึงทำให้ วิทยาลัยเทคนิคหลวงพ่อคูณ ปริสุทฺโธ วิทยาลัยเทคนิคคูเมือง วิทยาลัยเทคนิคชัยภูมิ วิทยาลัยเทคนิคนครราชสีมา วิทยาลัยเทคนิคบุรีรมย์ วิทยาลัยเทคนิคสุรนารี วิทยาลัยเทคนิคสุรินทร์ วิทยาลัยอาชีวศึกษานครราชสีมา และวิทยาลัยาชีวศึกษาสุรินทร์รวมควบตั้งขึ้นเป็น "สถาบันการอาชีวศึกษาภาคตะวันออกเฉียงเหนือ ๕" ตั้งแต่นั้นเป็นต้นมา โดยมีศูนย์กลางที่จังหวัดนครราชสีมา
หน่วยงานในสังกัด.
<templatestyles src="Col-begin/styles.css"/>
วิทยาลัยเทคนิคมหาสารคาม สถาบันการอาชีวศึกษาภาคตะวันออกเฉียงเหนือ ๓

กระทรวงศึกษาธิการ ได้ก่อตั้ง วิทยาลัยเทคนิคสารคาม "วิทยาลัยเทคนิคมหาสารคาม (อังกฤษ : Mahasarakham Technical College"' ) เป็นศูนย์กลางอำนวยการของสถาบันการอาชีวศึกษาภาคตะวันออกเฉียงเหนือ ๓ ตั้งอยู่ในอำเภอเมืองมหาสารคาม จังหวัดมหาสารคาม และเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
ประวัติ.
วิทยาลัยเทคนิคมหาสารคาม แรกเริ่มก่อตั้งเมื่อปี พ.ศ. 2478 มีชื่อว่า "โรงเรียนประถมอาชีพ" เปิดสอนช่างระดับต้นรับจากผู้จบหลักสูตรประถมบริบูรณ์ (ป. 4) มี 3 แผนก ได้แก่แผนกช่างไม้ แผนกช่างปั้นและแผนกช่างจักสานหลักสูตร 2 ปี ต่อมาเปลี่ยนชื่อเป็น "โรงเรียนช่างไม้ ช่างปั้น และ จักสานจังหวัดมหาสารคาม" ในปี พ.ศ. 2482 และเปลี่ยนชื่ออีกเป็น "โรงเรียนการช่างมหาสารคาม" เมื่อปี พ.ศ. 2487 
ต่อมาเมื่อปี พ.ศ. 2516 กระทรวงศึกษาธิการประกาศรวม "โรงเรียนการช่างมหาสารคาม" และ "โรงเรียนการช่างสตรีมหาสารคาม" ขึ้นเป็นวิทยาลัยอาชีวศึกษามหาสารคาม โดยโรงเรียนการช่างมหาสารคามเป็น "วิทยาลัยอาชีวศึกษามหาสารคาม วิทยาเขต 1" หลักจากนั้นกระทรวงศึกษาธิการได้มีประกาศแยกวิทยาลัยอาชีวศึกษาเขต 1 เป็น "วิทยาลัยเทคนิคมหาสารคาม" ในวันที่ 1 มกราคม 2522
จนกระทั่งเมื่อปี พ.ศ. 2551 กระทรวงศึกษาธิการได้ประกาศกฎกระทรวงอาศัยอำนาจตามมาตรา 13 แห่งพระราชบัญญัติการอาชีวศึกษา พ.ศ. 2551 ระบุว่า "สถาบันการศึกษาอาชีวศึกษาสามารถรวมเข้าไว้ในสถาบันการจัดตั้งคณะกรรมการอาชีวศึกษาเข้าด้วยกันในสถาบันอาชีวศึกษาสามารถทำได้โดยคำนึงถึงความร่วมมือที่เกิดประโยชน์สูงสุด ทรัพยากรร่วมกันทั้งนี้ให้เป็นไปตามกฎกระทรวง ... " จึงทำให้วิทยาลัยเทคนิคหาสารคามได้ถูกจัดตั้งให้เป็นศูนย์กลางอำนวยการของสถาบันการอาชีวศึกษาภาคตะวันออกเฉียงเหนือ ๓ ตั้งแต่นั้นมา
หลักสูตร.
วิทยาลัยเทคนิคมหาสารคาม เปิดสอนระดับดังนี้
วิทยาลัยประมงติณสูลานนท์ สถาบันการอาชีวศึกษาเกษตรภาคใต้

วิทยาลัยประมงติณสูลานนท์ (อังกฤษ : Tinsuranonda Fisheries College ) เป็นวิทยาลัยด้านการประมง สังกัดสถาบันการอาชีวศึกษาเกษตรภาคใต้ ตั้งอยู่ในจังหวัดสงขลา โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
ประวัติ.
 วิทยาลัยประมงติณสูลานนท์ แรกเริ่มก่อตั้งโดยมีดำริของ ฯพณฯ พลเอกเปรม ติณสูลานนท์ นายกรัฐมนตรี (ในขณะนั้น) จัดตั้งสถาบันการศึกษาด้านวิชาชีพการประมงขึ้นโดยมีหน่วยงานร่วมพิจารณาดำเนินการ ได้แก่ กรมประมง สำนักงานคณะกรรมการศึกษาแห่งชาติและสำนักงานคณะกรรมการพัฒนาเศรษฐกิจและสังคมแห่งชาติ
 ต่อมาเมื่อวันที่ 2 มิถุนายน พ.ศ.2523 กระทรวงศึกษาธิการได้ประกาศจัดตั้ง “วิทยาลัยประมงสงขลา” ให้สังกัดกองวิทยาลัยเกษตรกรรม กรมอาชีวศึกษา กระทรวงศึกษาธิการ (ในขณะนั้น) นับเป็นประมงแห่งแรกของประเทศไทย และในวันที่ 28 พฤษภาคม พ.ศ.2527 วิทยาลัยฯ ได้เริ่มรับนักศึกษารุ่นแรก เพื่อเปิดทำการเรียนการสอน และได้ใช้สถานที่ของวิทยาลัยเกษตรและเทคโนโลยีสงขลา ที่ตั้งอยู่ ณ อำเภอรัตภูมิ จังหวัดสงขลา เป็นสถานที่ทำการเรียนการสอนชั่วคราว ต่อมากระทรวงศึกษาธิการได้เปลี่ยนชื่อจาก “วิทยาลัยประมงสงขลา” เป็น“วิทยาลัยประมงสงขลาติณสูลานนท์” เมื่อวันที่ 4 กุมภาพันธ์ พ.ศ.2528 โดยมี ฯพณฯ พลเอกเปรม  ติณสูลานนท์ นายกรัฐมนตรี (ในขณะนั้น) ได้เดินทางมาเป็นประธานในพิธีเปิดการก่อสร้างอาคารเรียนและอาคารอำนวยการเมื่อวันที่ 29 มีนาคม พ.ศ.2528
ในวันที่ 5 กุมภาพันธ์ พ.ศ.2541 ทางกระทรวงศึกษาธิการได้เห็นชอบให้เปลี่ยนชื่อจากเดิม “วิทยาลัยประมงสงขลาติณสูลานนท์” เปลี่ยนชื่อใหม่เป็น “วิทยาลัยประมงติณสูลานนท์” จนถึงปัจจุบัน เพื่อให้เป็นเกียรติแก่ ฯพณฯ พลเอกเปรม  ติณสูลานนท์ ประธานองคมนตรีและรัฐบุรุษ
จนกระทั่ง พ.ศ. 2557 วิทยาลัยฯ ถูกควบรวมตามประกาศกฎกระทรวงเรื่อง "การรวมสถานศึกษาอาชีวศึกษาเพื่อจัดตั้งสถาบันการอาชีวศึกษาเกษตร พ.ศ. 2556" จึงมีผลทำให้วิทยาลัยประมงติณสูลานนท์ รวมเป็นหน่วยงานหนึ่งของในสถาบันการอาชีวศึกษาเกษตรภาคใต้ เพื่อทำการเรียนการสอนในระดับปริญญาตรี (ต่อเนื่อง) ตั้งแต่นั้นเป็นต้นมา
เปิดสอน.
ปัจจุบันทำการเรียนการสอน ดังนี้
หลักสูตรประกาศนียบัตรวิชาชีพ.
รับนักเรียนจบ ม.3 เรียนต่อ 3 ปี
หลักสูตรประกาศนียบีตรวิชาชีพชั้นสูง.
รับนักเรียนจบ ม.6 หรือ ปวช. เรียนต่อ 2 ปี
หลักสูตรปริญญาตรี (ต่อเนื่อง).
รับนักศึกษาจบปวส. เกษตรศาสตร์ หรือ หรือสาขาวิชาที่เกี่ยวข้อง
วิทยาลัยประมงชุมพรเขตรอุดมศักดิ์ สถาบันการอาชีวศึกษาเกษตรภาคใต้

วิทยาลัยประมงชุมพรเขตรอุดมศักดิ์ (อังกฤษ : Prince of Chumphon Fisheries College ) เป็นวิทยาลัยด้านการประมง สังกัดสถาบันการอาชีวศึกษาเกษตรภาคใต้ ตั้งอยู่ในจังหวัดชุมพร โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
ประวัติ.
วิทยาลัยประมงชุมพรเขตรอุดมศักดิ์ แรกเริ่มก่อตั้งเมื่อวันที่ 15 มกราคม  2534 โดยกระทรวงศึกษาธิการประกาศจัดตั้งเป็น "วิทยาลัยประมงชุมพร" สังกัดกองวิทยาลัยเกษตรกรรม  กรมอาชีวศึกษาตามโครงการแผนการจัดตั้งตามแผนฟื้นฟูบูรณะและพัฒนาจังหวัดชุมพร  หลังจากจังหวัดชุมพรประสบภัยจากพายุใต้ฝุ่นเกย์เมื่อวันที่ 4 พฤศจิกายน 2532 ซึ่งสร้างความเสียหายแก่ชีวิตและทรัพย์สินต่อประชาชนจังหวัดชุมพรเป็นอย่างมากประกอบการอาชีพภาคการประมงได้มีการพัฒนาและเจริญก้าวหน้าเป็นอย่างมากทำให้ประเทศมีความต้องการกำลังคนด้านการประมง  
ดังนั้น การจัดตั้งวิทยาลัยประมงจึงเป็นแนวทางการผลิตและพัฒนากำลังคนระดับอาชีวศึกษาให้มีคุณภาพทั้งด้านความรู้  ความสามรถทางวิชาชีพประมงเพื่อเป็นกำลังคนคุณภาพตอบสนองต่อการขยายตัวและพัฒนาของภาคการประมงต่อไป  โดยจัดตั้งในวงเงินงบประมาณ  71.7 ล้านบาท  
ต่อมาเมื่อปีพ.ศ. 2535 เพื่อเป็นการถวายพระเกียรติพลเรือเอกพระเจ้าบรมวงศ์เธอฯ  กรมหลวงชุมพรเขตอุดมศักดิ์ วิทยาลัยฯ จึงได้เปลี่ยนชื่อ และเมื่อวันที่ 5 ธันวาคม  2538 วิทยาลัยฯ ได้จัดสร้างพระอนุสาวรีย์  พลเรือเอกพระเจ้าบรมวงศ์เธอฯ  กรมหลวงชุมพรเขตอุดมศักดิ์   ขนาดเท่าพระองค์จริง (172  เซนติเมตร)  หล่อด้วยทองสำริดในชุดเครื่องแบบเต็มยศพลเรือเอก  และทำพิธีประดิษฐานภายในบริเวณวิทยาลัยฯ  เมื่อวันที่ 19 ธันวาคม  2539  เวลา  11.87 น.  โดยมีสมเด็จพระพุฒาจารย์วัดสระเกศ ประธานฝ่ายสงฆ์  และนายทองอยู่  แก้วไทรฮะ อธิบดีกรมอาชีวศึกษา ประธานฝ่ายฆาราวาส  
ปีพ.ศ. 2551  สมเด็จพระเทพรัตนราชสุดาฯ สยายบรมราชกุมารี  เสด็จพระราชดำเนินทรงเปิดพระอนุสาวรีย์  พลเรือเอกพระเจ้าบรมวงศ์เธอฯ  กรมหลวงชุมพรเขตอุดมศักดิ์ ณ วิทยาลัยประมงชุมพรเขตรอุดมศักดิ์  เมื่อวันที่ 5 กุมภาพันธ์ 2551
จนกระทั่ง พ.ศ. 2557 วิทยาลัยฯ ถูกควบรวมตามประกาศกฎกระทรวงเรื่อง "การรวมสถานศึกษาอาชีวศึกษาเพื่อจัดตั้งสถาบันการอาชีวศึกษาเกษตร พ.ศ. 2556" จึงมีผลทำให้วิทยาลัยประมงชุมพรเขตรอุดมศักดิ์ รวมเป็นหน่วยงานหนึ่งของในสถาบันการอาชีวศึกษาเกษตรภาคใต้ เพื่อทำการเรียนการสอนในระดับปริญญาตรี (ต่อเนื่อง) ตั้งแต่นั้นเป็นต้นมา
เปิดสอน.
ปัจจุบันทำการเรียนการสอน ดังนี้
หลักสูตรประกาศนียบัตรวิชาชีพ.
รับนักเรียนจบ ม.3 เรียนต่อ 3 ปี
หลักสูตรประกาศนียบีตรวิชาชีพชั้นสูง.
รับนักเรียนจบ ม.6 หรือ ปวช. เรียนต่อ 2 ปี
ภัททิยา พงศ์ไทย

ภัททิยา พงศ์ไทย (ชื่อเล่น: โบนัส; เกิด: 19 กุมภาพันธ์ พ.ศ. 2535) เธอได้รับตำแหน่งมิสอินเตอร์เนชันแนลไทยแลนด์ 2016
การศึกษา.
เธอจบการศึกษาปริญญาตรีจาก มหาวิทยาลัยสวนดุสิต คณะนิเทศศาสตร์
การประกวด.
มิสอินเตอร์เนชันแนลไทยแลนด์ 2016.
โบนัสเข้าร่วมประกวดมิสอินเตอร์เนชันแนลไทยแลนด์ 2016 และเมื่อวันที่ 17 กันยายน พ.ศ. 2559 โบนัสได้รับรางวัลชนะเลิศของการประกวด มิสอินเตอร์เนชันแนลไทยแลนด์ 2016 ซึ่งถือว่าเป็นสาวไทยคนที่สองที่ได้ตำแหน่ง มิสอินเตอร์เนชันแนลไทยแลนด์ ที่จัดการประกวดอย่างเป็นทางการ เธอเป็นตัวแทนสาวไทยไปประกวด นางงามนานาชาติ 2016 ณ ประเทศญี่ปุ่น
มิสอินเตอร์เนชันแนล 2016.
โบนัสเป็นตัวแทนประเทศไทยในการประกวดนางงามนานาชาติ ปี 2016 ที่ประเทศญี่ปุ่น โดยในการประกวดเธอก็สามารถผ่านเข้ารอบ 15 คนสุดท้าย ซึ่งไคลี เวอร์โซซา นางงามจากประเทศฟิลิปปินส์ ชนะในการประกวดดังกล่าว
สถาบันการอาชีวศึกษาภาคกลาง ๑

สถาบันการอาชีวศึกษาภาคกลาง ๑  เป็นสถาบันอุดมศึกษาในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของ วิทยาลัยเทคนิค วิทยาลัยอาชีวศึกษา และวิทยาลัยเทคโนโลยีและอุตสาหกรรมการต่อเรือในกลุ่ม (จังหวัดภาคกลาง ๑) นนทบุรี ปทุมธานี พระนครศรีอยุธยา และสระบุรี  เพื่อทำหน้าที่ผลิตปัญญาชน คนอาชีวศึกษาสู่ตลาดแรงงานซึ่งในปัจจุบันถือว่ามีความต้องการสูง และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับปริญญาตรี (สายปฏิบัติการ) ประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.) โดยมีศูนย์กลางตั้งอยู่ภายในวิทยาลัยการอาชีวศึกษาปทุมธานี จังหวัดปทุมธานี
ประวัติ.
สถาบันการอาชีวศึกษาภาคกลาง ๑ เดิมชื่อว่า วิทยาลัยการอาชีวศึกษาปทุมธานี (วกศ.ปทุมธานี) แรกเริ่มก่อตั้งโดยใช้ชื่อว่า ศูนย์วิศวกรรมเกษตร ไทย-เยอรมัน" (Thai-German Agricultural Engineering Training Center) และได้เปลี่ยนมาเป็น "ศูนย์ฝึกอบรมวิศวกรรมเกษตร" (ศวษ.) จัดตั้งขึ้นเป็นทางการตามข้อตกลงระหว่างรัฐบาลไทยและสหพันธ์สาธารณรัฐเยอรมัน โดยได้เริ่มเจรจาให้ความร่วมมือทางด้านเทคนิคและวิชาการ โดยมีวัตถุประสงค์เพื่อเป็นสถาบันการศึกษา และเปิดฝึกอบรมทางด้านเครื่องจักรกลเกษตร สำหรับกลุ่มเป้าหมายทุกระดับ โดยจัดตั้งขึ้นเมื่อ ปี พ.ศ. 2508 ใช้สถานที่ของโรงเรียนเกษตรกรรมปทุมธานี เป็นสถานที่ดำเนินการ
ในเมื่อวันที่ 4 ธันวาคม พ.ศ. 2511 ได้มีพระราชโองการประกาศจัดตั้ง "ศูนย์ฝึกอบรมวิศวกรรมเกษตร" ขึ้น อีกทั้งได้เริ่มก่อสร้างอาคาร สถานที่ทำงานเพิ่มเติมขึ้นที่ฟาร์มธนะรัตน์ บนพื้นที่ทั้งหมด 73 ไร่ 2 งาน 72 ตารางวา
ต่อมาเมื่อวันที่ 20 กันยายน พ.ศ. 2520 กระทรวงศึกษาธิกาได้ประกาศให้ศูนย์ฝึกอบรมวิศวกรรมเกษตร เป็นสถานศึกษาระดับวิทยาลัย สังกัดกองวิทยาลัยเกษตรกรรม กรมอาชีวศึกษา กระทรวงศึกษาธิการ
ในวันที่ 19 พฤศจิกายน พ.ศ. 2554 กระทรวงศึกษาธิการ จึงให้เปลี่ยนชือ "ศูนย์ฝึกอบรมวิศวกรรมเกษตร" เป็น วิทยาลัยการอาชีวศึกษาปทุมธานี" สถานศึกษาในสังกัดสำนักงานคณะกรรมการการอาชีวศึกษา กระทรวงศึกษาธิการ
จนกระทั่งปี พ.ศ. 2556 สำนักงานคณะกรรมการอาชีวศึกษา (สอศ.) ได้ประกาศจัดตั้ง "คณะกรรมการอาชีวศึกษา" เพื่อกำหนดหลักเกณฑ์การรวมและแยกสถาบันการศึกษาเพื่อจัดตั้งเป็น "สถานบันการอาชีวศึกษา จำนวน 19 แห่งทั่วไปประเทศ จึงมีผลทำให้ วิทยาลัยการอาชีวศึกษาปทุมธานี ยกฐานขึ้นเป็นสถาบันการอาชีวศึกษาภาคกลาง ๑ เป็นต้นมาเกิดจากการรวมตัวของวิทยาลัยในสังกัดสำนักงานคณะกรรมการการอาชีวศึกษา จำนวน 10 แห่ง โดยอำศัยอำนาจตามมาตรา 13 แห่งพระราชบัญญัติการอาชีวศึกษา พ.ศ. 2551 ระบุว่า "สถาบันการศึกษาอาชีวศึกษาสามารถรวมเข้าไว้ในสถาบันการจัดตั้งคณะกรรมการอาชีวศึกษาเข้าด้วยกันในสถาบันอาชีวศึกษาสามารถทำได้โดยคำนึงถึงความร่วมมือที่เกิดประโยชน์สูงสุด ทรัพยากรร่วมกันทั้งนี้ให้เป็นไปตามกฎกระทรวง ... "
ต่อมาสำนักงานคณะกรรมการอาชีวศึกษา (สอศ.) ได้ประกาศจัดตั้ง "คณะกรรมการอาชีวศึกษา" เพื่อกำหนดหลักเกณฑ์การรวมและแยกสถาบันการศึกษาเพื่อจัดตั้งเป็น "สถานบันการอาชีวศึกษา จำนวน 19 แห่งทั่วไปประเทศ และจัดตั้งสถาบันการอาชีวศึกษาเกษตรประจำภูมิภาคอีกจำนวน 4 แห่ง
จึงทำให้ วิทยาลัยการอาชีวศึกษาปทุมธานี วิทยาลัยเทคนิคนนทบุรี วิทยาลัยเทคนิคธัญบุรี วิทยาลัยเทคนิคปทุมธานี วิทยาลัยเทคนิคพระนครศรีอยุธยา วิทยาลัยเทคนิคสระบุรี วิทยาลัยเทคโนโลยีและอุตสาหกรรมการต่อเรือพระนครศรีอยุธยา วิทยาลัยอาชีวศึกษาพระนครศรีอยุธยา วิทยาลัยอาชีวศึกษาสระบุรี รวมควบตั้งขึ้นเป็น "สถาบันการอาชีวศึกษาภาคกลาง ๑" ตั้งแต่นั้นเป็นต้นมา
หน่วยงานในสังกัด.
<templatestyles src="Col-begin/styles.css"/>